cyanic-selkie/wikianc huggingface dataset:
Erika Fuchs
D'Erika Fuchs huet vun 1926 un zu Lausanne, München a London Konschtgeschicht studéiert. Duerno Examen 1931/32, a Promotioun 1935 mat Summa cum laude. Nom Zweete Weltkrich schafft si als Iwwersetzerin fir verschidden amerikanesch Zäitschrëften. 1951 gouf si Chefredaktesch an der neigegrënnter däitscher Micky Maus. 1988 goung si an d'Pensioun.
Messier 85
De Messier 85 (och NGC 4382 bezeechent) ass eng +9,10 mag hell Galaxis mat enger Gréisst vu 7.4' × 5.9' am Stärebild Coma Berenices.
D'lënsefërmeg Galaxis M 85 vum Hubble-Typ S0 ass déi nërdlechst Galaxis vum Virgo-Galaxiëkoup. D'Balke-Spiralgalaxis NGC 4394 huet eng visuell Magnitude. vun 11,2 mag.
Koordinaten (Equinoxe J2000.0)
Noen Osten
Den Noen Osten (Arabesch الشرق الأوسط asch-scharq al-ausat ëmfaasst am geographesche Sënn d'Länner vun der Arabescher Hallefinsel an déi Staaten, déi dorun ugrenzen. Fréier gouf d'Gebitt vum Osmanesche Räich baussent Europa sou bezeechent.
An dëser Bezeechnung äussert sech eng kontinental-europäesch Visioun op e Gebitt, bei deem et sech am wesentlechen ëm Westasien souwéi ëm kleng Deeler vu Nordafrika handelt.
Den Noen Osten ëmfaasst (meeschtens) follgend Staaten an autonom Gebidder:
De Begrëff Mëttleren Osten, deen een ëmmer méi an de Medie fënnt, gëtt meeschtens als wiertlech Iwwersetzung vum engleschen Ausdrock Middle East benotzt, deen dat selwecht geographescht Gebitt bezeechent an och an den uewe genannten arabeschen an hebräesche Bezeechnungen erschéngt (ausat ass den arabeschen, tichon den hebräesche Begrëff fir "mëttleren"). Am lëtzebuergesche Sproochgebrauch ass de Gebrauch vum Begrëff dogéint mëssverständlech, well hei de Mëttleren Osten am Fong en anert geographescht Gebitt bezeechent. Zur Zäit vum Osmanesche Räich hunn d'Brite vun Near East (Gebitt ouni den Iran) geschwat. Middle East huet deemools d'Gebitt Iran, Afghanistan, Kaukasus, Zentralasien bezeechent.
Hämichterbaach
D'Hämichterbaach ass eng Baach, déi an d'Sauer leeft.
Si entspréngt beim Hareler Poteau op 437 m (NG-L).
Si ass ronn 2.730 km laang a fléisst an ëstlecher Richtung.
Op 318 m i. NN leeft si am Hellekessel (Flouernumm) an de Stauséi, also an d'Sauer.
Hermeskeil
Hermeskeil ass eng däitsch Stad am Landkrees Tréier-Saarburg a Rheinland-Pfalz.
Geographesches
Hermeskeil läit 49° 39' 19" nërdlech a 6° 56' 42" ëstlech.
Dirbaach (Béiwener Baach)
D'Dirbaach ass eng Niewebaach vun der Béiwener Baach.
Si ass ~ 3,800 km laang a fléisst an ëstlecher Richtung.
Zu Béiwen, op 321 Meter leeft s'an d'Béiwener Baach.
Contrat d'auxiliaire temporaire
Zanter 1978 gëtt et Moossname fir de Jonken ze hëllefen, eng Aarbecht ze fannen. Den 12. Februar 1999 gouf am PAN (Plan d'action national) d'Gesetz iwwer de contrat d'auxiliaire temporaire agefouert.
Text am Original:
''Chapitre 1er. Le contrat d'auxiliaire temporaire''.
Dëst Gesetz gouf duerch d'Gesetz portant introduction d'un Code du Travail vum 31. Juli 2006 ofgeschaaft an ersat.
De Contrat de travail auxiliaire gëtt an deem Gesetz am Kapitel III - ''Insertion des jeunes dans la vie active Section 1. Contrat d'auxiliaire temporaire'' frësch definéiert.
Am Duerchschnëtt benotzen 2400 Jonker all Joer déi Hëllef, 72% dovun am ëffentleche Secteur.
Am Volleksmond ginn dës Kontrakter CAT genannt.
Zil vum contrat d'auxiliaire temporaire
De contrat d'auxiliaire temporaire huet als Zil, engem Jonken, deen eng Aarbechtsplaz sicht, praktesch Erfarung ze ginn, an den Iwwergank vun der Schoul an d'Aarbechtswelt méi einfach ze maachen.
Fir wien ass den CAT?
Dës Mesure ass nëmmen zougänglech fir:
Betraffe Secteuren
D'ADEM ka follgenden Instanzen CAT'e virschloen:
Dauer vum Kontrakt
Een CAT Kontrakt ass mindestens op eng Dauer vun 3 Méint. Den Kontrakt kann eemol verlängert ginn, mä däerf am Ganzen net iwwer 12 Méint erausgoen.
Mä, de Ministre de l'Emploi et du Travail kann enger zweeter Verlängerung vu maximum 6 Méint zoustëmme fir follgend Ausnamen:
Nëmmen Aarbechtloser dei op der ADEM ageschriwwe sinn, kënne vun dëse Virdeeler profitéieren. D'Kandidaten däerfen net méi al si wéi 30 Joer.
Loun
Wann et sech em een net qualifizeierten Aarbechter handelt, kritt den CAT follgend Gehalt:
En CAT deen en Diplom huet vun engem Zyklus vun op d'mannst 4 Joer Études supérieures kritt:
De Mindestloun ass festgesaat bei:
De Fonds pour l'emploi iwwerhëlt:
Tuteur
Den Tuteur huet als Missioun dem jonken Aarbechter bäizestoe wärend senger Zäit als CAT. Am Prinzip ass ëmmer een Tuteur pro Ariichtung dee sech ëm CAT'en këmmert.
Formatiounen
''Au cours de la mise au travail temporaire, le travailleur CAT peut éventuellement se voir proposer de suivre des cours de formation pendant ses heures de travail. Cette initiative vise principalement à palier d'éventuelles carences au niveau de la formation.''
D'Course gi vun der ADEM decidéiert an/oder organiséiert, dem Service de la formation professionnelle vum Ministère de l'Education nationale oder nach vum Institut national d'administration publique.
Dispositioune fir de Privatsecteur
Patronen déi jonk Leit am Kader vun engem CAT beschäftegen, kënne vum Fonds pour l'emploi wa se eng Demande maachen, 50% vum Loun rembourséiert kréien. Dëst sinn am Fall vun enger Beschäftegung vu Persounen du sexe sous-représenté 65%.
De Fonds pour l'emploi dréit och dem Patron säin Deel vun de Sozialkotisatiounen.
Canton de Toulouse-8
De Canton de Toulouse-8 ass eng franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.
Arlington National Cemetery
Den Arlington National Cemetery ass den National-Kierfecht vun de Vereenegte Staate vun Amerika bei Washington D.C., am Arlington County, Virginia.
Griewer vu bekannte Perséinlechkeeten
Um Arlington-Kierfecht sinn ënner anerem den John F. Kennedy an den Audie Murphy begruewen. Hir Griewer sinn déi zwee am meescht besichte Griewer.
Réierbaach
D'Réierbaach ass eng Baach am franséischen Departement Meurthe-et-Moselle an an der Gemeng Déifferdeng, déi hir Quell op der franséisch-lëtzebuergescher Grenz um Nordhank vun der Côte Rouge op enger Héicht vu ronn 350 m tëscht Héiseng, an dem Lieu-dit Baache Jang zu Uewerkuer huet.
Si leeft vun do aus no Norden, laanscht Zowaasch bis op Saulnes, wou se no Westen dréint, an Direktioun Herserange. Bis op Saulnes mécht se op enger Streck vu ronn 5 km d'Grenz tëscht Lëtzebuerg a Frankräich, a leeft op enger Streck vun e puer Honnert Meter ganz op Lëtzebuerger Territoire.
Vu Saulnes un ass se zu engem groussen Deel kanaliséiert an am Buedem verstoppt. Op der Héicht vum Lieu-dit Les Quatre Vents leeft se an d'Moulaine, mat där da weider an d'Kuer.
Op der topographescher Kaart vum Lëtzebuerger Kadaster ass se erëmzefannen ënner dem Numm Réierbaach/Crosnière. Op franséischen a belsche Kaarten huet se den Numm Ruisseau de la Côte Rouge. Ënner deem Numm gëtt se och a Frankräich vum SANDRE, mat dem Code B4010460 gefouert. Si ass am Ganzen eppes iwwer 7 km laang, dovu 6,8 km op franséischem Terrain, d'Grenz matgerechent.
Als Niewefloss vun der Kuer ass et domat ee vun de lëtzebuergesche Waasserleef deen net zum Baseng vum Rhäin, mä zu deem vun der Meuse gehéiert.
Franséischsproocheg Dictionnairen
1606 - Thresor de la langue françoise, tant ancienne que moderne vum Jean Nicot
18.200 Entréeën; 1,2 Millioune Wierder
1863-1877 - Dictionnaire de la langue française vum Émile Littré
5 Bänn
Valérie Guignabodet
D'Valérie Guignabodet, gebuer den 9. Mee 1968 a gestuerwen den 23. Februar 2016, war eng franséisch Filmregisseurin an [[Dréibuchautorin].
als Dréibuchautorin
Si huet och fir de Sender Equida Reportagen iwwer Päerd realiséiert.
Franséischsproocheg Dictionnairen
1986 - Le grand Robert de la langue française
80.000 Entréeën; néng Bänn; 9.440 Säiten; 160.000 Zitater vun 1.245 Auteuren;
Nighthawks
D'Wuert Nighthawks bezeechent:
NGC 4494
Den NGC 4494 ass eng elliptesch Galaxis am Stärebild Coma Berenices. Den NGC 4494 huet eng Gréisst vu 4.5' × 4.3' an eng visuell Magnitude vu +9,8 mag. Si gouf de 6. Abrëll 1785 vum däitsch-britteschen Astronom Wilhelm Herschel entdeckt.
Landseer
De Landseer ass eng vun der FCI (Nr.226, Gr.2, Sek.2) unerkannt Hondsrass.
Ieselsfouss
Den Ieselsfouss, respektiv den Ieselshouf (Tussilago farfara), ass déi eenzeg Aart vun der Gattung Tussilago aus der Famill vun den Asteraceae.
Nimm
Dem Heng Klees no huet si nach follgend lëtzebuergesch Nimm: Ieselsféiss, Fils avant le père, Kalefuerz, Kazeschéngchen, Leemblat, Moukeblat, Moukepräbbeli. Beim Edmond J. Klein war 1897 follgend Schreifweis ze fannen: Lêmblât, Iêselsfǒss, Iêselshǒf. respektiv beim Joseph Weber am Joer 1890: Lèmblât, Ièselsfǒss, Ièselshǒf.
De wëssenschaftlechen Numm kënnt aus dem laténgeschen: Tussilago staamt vun "tússis" = Houscht, de Suffix "-ago" vun "ágere" = verdreiwen. Den Aartennumm fárfara staamt vu "farina" = Miel a "férre" = droen, en Hiwäis op déi gro Hoer vun der Planz.
D'Form vun senge Blieder erënneren un en Houf, dofir heescht d'Planz op Däitsch "Huflattich".
Canton de Toulouse-11
De Canton de Toulouse-11 ass eng franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.
Ieselsfouss
Beschreiwung
D'Planz déi e puer Joer hannereneen erëmkënnt, gëtt tëscht 7 a 30 cm héich a blitt tëscht Mäerz an Abrëll. Hie gehéiert zu den éischte Fréijoersbléier. Seng Bléien entwéckele sech virun de Blieder, dofir gëtt en och "Fils avant le père" genannt, och op Lëtzebuergesch!
Den Ieselsfouss wiisst gär op leemege Plaze laanscht Weeër.
Wéi säi laténgeschen Numm et seet, ass den Ieselsfouss eng Heelplanz géint den Houscht. Seng Blieder ginn (ënner dem Numm "Farfarae folium") an Houschttéi verschafft.
Den Ieselsfouss zu Lëtzebuerg
Den Ieselsfouss ass zu Lëtzebuerg geleefeg an net bedreet.
Palermo (Homonymie)
verschidden Uertschaften an den USA:
Embryo
En Embryo ass e Liewewiesen an der fréier Form vun der Entwécklung. D'Wëssenschaft déi sech mat der embryonaler Entwécklung beschäftegt ass d'Embryologie.
Beim Mënsch gëtt en Embryo no der Entwécklung vun de bannenzegen Organer, vun der néngter Schwangerschaftswoch un, Fötus genannt. An der Embryonalperiod, déi vun der drëtter bis déi néngte Woch dauert, entwéckele sech d'Organer an d'Gewief. Wärend dëser Zäit ass den Embryo besonnesch ufälleg géintiwwer Aflëss déi schiedege kënnen. Et ass eng zimmlech kritesch Entwécklungsphase.
Bei den Déiere gëtt den Organismus, dee sech aus enger befruchter Eezell (Zygot) entwéckelt, Embryo genannt, soulaang en nach am Mammendéier oder an der Schuel vum Ee ass.
Bei de Planze besteet den Embryo aus der Keimwuerzel (Radicula), der Sprossknosp (Plumula) an dem Keimblat (Kotyledon).
Um Spaweck
עובר
Lachalade
Lachalade ass eng franséisch Uertschaft a Gemeng an der Regioun Grand Est, am Departement Meuse, an am Arrondissement vu Verdun.
Persounen
Charles-François Dorlodot gebuer zu Lachalade, a konstitutionelle Bëschof vu Laval.
Geer (Floss)
De Geer (Jeker op Hollännesch) ass ee belsch-hollännesche Floss an de Provënze Léck a Limburg an der Belsch, an an der Provënz Limburg, an Holland.
Beim Bau vum Albertkanal ass de Laf vum Geer ënnerbrach ginn. Fir datt en op der aner Säit konnt weiderlafen, ass ee grousse Siphon gebaut ginn.
Canton de Toulouse-12
De Canton de Toulouse-12 ass eng fréier franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.
Champillon
Champillon ass eng franséisch Gemeng am Departement vun der Marne an der Regioun Grand Est.
Champillon läit laanscht d'Nationale 51 iwwer déi d'Voie de la Liberté féiert. Et ass eng vun de leschten Uertschafte wou en nach eng original Bëtongsmaark gesi kann.
Tempus est iocundum
Tempus est iocundum ass e lëtzebuergesche Museksensembel, dee mëttelalterlech Musek op originalen Instrumenter spillt.
E goung ervir aus enger Grupp vu Schüler vum Conservatoire vun der Stad Lëtzebuerg an hirem Enseignant, dem Johny Fritz, déi zanter 1976 Al Musek geprouft hunn.
1979 huet dës Grupp sech Ensemble de musique ancienne du Conservatoire genannt an 1984 gouf se an Tempus est iocundum ëmbenannt.
Léa Linster
D'Léa Linster, gebuer de 27. Abrëll 1955 zu Déifferdeng, ass eng lëtzebuergesch pensionéiert Kächen.
D'Léa Linster huet Droit studéiert, mä nom Doud vun hirem Papp huet se deem seng Auberge zu Fréiseng iwwerholl, déi se no an no zu engem bekannte Restaurant ausgebaut huet. Den Duerchbroch hat se, wéi se 1989 de Bocuse d'Or gewonnen huet. Si huet eng Zäit laang dräi Restauranten zu Lëtzebuerg gefouert. Zanter 2001 schreift si fir déi däitsch Zäitschrëft Brigitte.
Si hat och reegelméisseg Optrëtter an Tëleesshowen, sou z. B. Leas KochLUST op der Saarlännescher Tëlee, am ZDF-Fernsehgarten, an Die Küchenschlacht (ZDF), Lanz kocht (ZDF), Kachtipp mam Léa Linster (RTL Tëlee Lëtzebuerg) oder The Taste (Sat.1).
An der Saarbrécker Editioun vun der Tëleesserie Tatort hat si 2006 an 2007 an den Episoden Aus der Traum an Der Tote vom Straßenrand als „Linde-Wirtin“ eng kleng Roll. Do dernieft ass si och als Auteur vu Kachbicher bekannt.
Am Januar a Februar 2011 war si zoustänneg fir d'Menüen, déi bei der Lufthansa an der éischter an an der Business Klass zerwéiert goufen.
D'Léa Linster huet ee Jong. Si ass d'Schwëster vum Jang an der Maryse Linster.
Canton de Toulouse-13
De Canton de Toulouse-13 ass eng fréier franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.
Deutschland Tour
D'Deutschland Tour ass eng Etappecourse mam Vëlo déi an Däitschland gefuere gëtt.
Historique
Vum 21. bis de 27. Mee 1911 ass d'Course fir d'éischt gefuer ginn. Den Depart vun der Ettapecourse mam deemolegen Numm Quer durch Deutschland iwwer eng total Distanz vu 1.493 km war zu Breslau. D'Arrivée vun der sechster a leschter Etapp war zu Oochen. Organisateur war d'Allgemeine Radfahrer-Union déi vun der daïtscher Vëlosindustrie finanziell ënnerstëtzt gouf.
De Nicolas Frantz ass 1931 an där Course, déi dat Joer Internationale Opel-Deutschland-Rundfahrt geheescht huet, op déi drëtt Plaz komm.
1947, bei der éischter Oplo vun der Course nom Krich ass keen Tour an Etappe gefuer ginn. D'Grünes Band vom Rhein, wéi d'Course an deem Joer geheescht huet, war e Generalklassement dat aus sechs Kriteriume bestanen huet, déi an engem Zäitraum vu sechs Méint gefuer goufen. Et waren dat d'Kriteriume vu Solingen, Bonn, Düsseldorf, Köln, Oochen a Mönchengladbach.
Den Herrmann Schwartz huet et 1948, mat Hëllef vu Partner déi him fianziell an organisatoresch zur Säit stoungen, fäerdegbruecht erëm en Tour mat aacht Etappen op d'Been ze stellen. D'Course huet deemools d'Grüne Band der IRA (Interessengemeinschaft Radsport) geheescht. Nodeem d'Course ouni Ënnerbriechung all Joer vun 1948 bis 1952 gefuer gouf, war et mam Doud vum Herrmann Schwartz mat deem Kapitel op en Enn.
Duerno huet am Joer 1955 d'Zweeradfirma Fritz Wenk dofir gesuergt dat d'Course erëm gefuer géif ginn. Et ass awer bei der Première bliwwen.
Vun 1960 bis 1963 ass d'Internationale Afri-Cola Deutschland-Rundfahrt gefuer ginn.
No enger laanger Paus ass 1979 probéiert ginn d'Course erëm ze relancéieren an dat mat Hëllef vum Titelsponor Vitamalz. Déi éischt Oplo mam Numm Internationale Vitamalz-Rundfahrt war awer zu gläicher Zäit déi lescht.
Vun 1980 bis 1982 gouf d'Deutschland-Rundfahrt vun der Firma Sport Promotion G.m.b.H organiséiert. Nodeem déi Firma en Defizit vun 300.000 DEM (ronn 153.000 EUR) op der Lee hat, war et virleefeg eriwwer mat der Course.
En neien Ulaf ass 1998 geholl ginn andeems déi däitsch Vëlosfederatioun Bund Deutscher Radfahrer e. V. an d'hamburger Sportsfirma Upsolut Sports A.G. d'Firma Deutschland Tour G.m.b.H. gegrënnt ginn ass. Dës Firma huet als Zweck fir an Däitschland eng Etappecourse z'etabléieren an ofzewéckelen. Op déi Manéier goufen d'Virausetzunge geschaf fir d'Deutschland Tour, wéi d'Course zanter der Neioplo am Joer 1999 heescht, erëm all Joer ënner professionelle Bedéngungen z'organiséieren. Tourdirekter ass zanterhier de Kai Rapp, Direkter vun der Deutschland Tour GmbH.
Vun 2009 bis 2017 gouf den Tour op Äis geluecht. Haaptgrënn waren datt déi däitsch Tëleeschaînen ARD an ZDF d'Tour net live op der Tëlee wollte weise, an doduerch e ganze Koup u Recetten duerch Sponsoring ewechfalen.
Peter Hinnen
Seng éischt Optrëtter hat de “Peterli” am Restaurant Kindli zu Zürich, wou hie vun de Geschwister Schmid entdeckt gouf. Hie krut e Plackevertrag bei Polydor. Mat eelef Joer huet en 1954 mat der Cornelia Froboess am Film “Die Große Starparade” vum Paul Martin de Mambo "Ro-Ro-Ro-Ro-Robinson" gespillt an 1956 spillt en am Geza von Cziffra sengem Museksfilm “Musikparade” de Paulchen.
Golf (Sport)
Golf ass e Ballsport, deen am Fräie gespillt gëtt, a wou et drëms geet e Ball mat Hëllef vun engem Golfschléier mat sou mann wéi méiglech Schléi an e Lach ze bréngen. Dobäi setzt sech eng Partie aus enger Rei vu verschiddene Spillbunnen zesummen, déi absolvéiert musse ginn. Genauegkeet, Ausdauer, Mentalstäerkt an Technik sinn onverzichtbar fir dee Sport.
Peter Hinnen
Am meeschte Succès hat hien, nodeem e bei Ariola gewiesselt war, mat follgenden Titelen:
Golf (Sport)
Prinzip a Reegelen
De Prinzip vum Golf ass e, e Ball (op d'mannst 42,67 mm Duerchmiesser, héchst Gewiicht 45,93 g) mat engem Golfschléier (Club) mat sou mann wéi méiglech Schléi vun enger als Ofschlag bezeechenter Fläch an Aklang mat de Reegelen an e kreesfërmegt Lach mat 10,8 cm Duerchmiesser ze spillen, dat meeschtens e puer honnert Meter wäit ewech ass. D'Spillfeld, de sougenannte Golfterrain, ëmfaasst an der Reegel 18 Spillbunnen, déi am Ganze bis zu 7.000 Meter laang kënne sinn. Golf ass eng vun den eenzege Ballsportaarten, bei där kee fixt Standardspillfeld benotzt gëtt.
Golfterrain
Golf gëtt op engem Terrain gespillt, deen als Parcours (Course) bezeechent gëtt. De Parcours besteet aus enger Serie vu Spillbunnen oder Lächer. An der Reegel sinn et der 9 oder 18. Den éischte Schlag pro Lach gëtt vum Tee, enger spezieller, meeschtens riichter Fläch aus gemaach. Nom Ofschlag schléit de Spiller de Ball vum Fairway, aus dem Rough oder vum Green bis datt de Ball am Lach läit. De Green ass eng speziell Fläch wou dat kreesfërmegt Lach mat engem Duerchmiesser vun 108 mm a mat engem Fändel an der Mëtt steet. De Wues ass do extreem kuerz geschnidden, sou datt de Ball gutt rullen (ouni ze sprangen) kann. Déi kuerz geschnidde Fläch tëscht dem Tee an dem Green gëtt als Fairway bezeechent. Am Géigendeel ass d'Grass am Rough, meeschtens säitlech vum Fairway, héich oder guer net geschnidden.
Op ville Lächer sinn Obstakele mat agebaut, déi aus Waasser- a Sandobstakele bestinn. Et ënnerscheet een tëscht säitlechen (markéiert duerch rout Piqueten) a frontalen (markéiert duerch giel Piqueten) Waasserobstakelen, déi sech aus Weieren a Baachen zesummesetzen. Sandobstakele gi Bunker genannt a bestinn aus enger Kaul, déi mat Sand gefëllt.
Golfclibb zu Lëtzebuerg
Zu Lëtzebuerg gëtt et 6 Golfclibb, dovu 5 mat 18 Lächer an 1 mat 9 Lächer.
De Verband vun de Lëtzebuerger Golfclibb ass d'FLG.
Peter Hinnen
Mëtt der achtzeger Joren huet e sech aus dem Showgeschäft zeréckgezunn an en ale Bauerenhaff zu Wattenwil am Kanton Bern.
Nighthawks (Museksgrupp)
Nighthawks sinn eng däitsch Band, déi aus dem Jazz-Duo Dal Martino an Reiner Winterschladen bestin. Entstanen ass déi Band aus der Formatioun Trance Groove.
D'Museksrichtung läit zwëscht Jazz, Dancefloor a loungegem Chill-Out. Verschiddener faassen de Museksstil och ënner Nu Jazz zesummen.
Marokko
D'Staatsgrenz am Süden ass zanter dem Westsaharakonflikt international ëmstridden. Marrokko kontrolléiert bis dato ronn zwee Drëttel vum Territoire vun der Westsahara. Sou ginn a Marokko Kaarte gebraucht, déi keng Demarkatiounslinn tëscht Marokko an der Westsahara setzen, mä eréischt do, wou Mauretanien ugeet. Eng politesch Léisung fir den zukënftege Status vum Gebitt konnt bis ewell nach net fonnt ginn. Eng vun den direkte Konsequenze war, datt Marokko als eenzegt afrikanescht Land net-Member vun der Afrikanescher Unioun bis 2017 war.
D'Haaptstad vu Marokko ass Rabat. Casablanca, mat 3 359 818 Awunner, ass déi gréisst Stad vum Land.
7. Joerhonnert v. Chr.
../.. | 9. Joerhonnert v. Chr. | 8. Joerhonnert v. Chr. | 7. Joerhonnert v. Chr. | 6. Joerhonnert v. Chr. | 5. Joerhonnert v. Chr. | ../..
Visa (Dokument)
E Visa ass en Dokument, dat vun den Autoritéite vun engem Land erausgi gëtt, an dat et enger Persoun erlaabt, formell unzefroen, an dat Land fir eng bestëmmten Zäit an ënner bestëmmten Oploen (z. B. déi, net däerfen do ze schaffen) anzereesen. E gëtt gewéinlech an e Pass gepecht oder gestempelt, heiansdo och op engem separate Pabeier ausgestallt.
Déi meescht Länner verlaange vun de Bierger vun engem anere Land, datt s'e gëltege Pass an e Visa hunn, fir duer kënnen anzereesen. Ausname gëllen z. B. fir d'Bierger vu Memberstaate vun der Europäescher Unioun (EU), déi kee Pass an och kee Visa brauchen, fir an en anere Memberstaat ze reesen.
Déi meescht Länner vun der EU (Ausnam: Bulgarien, Rumänien, Zypern an Irland) stelle fir Bierger aus Drëttstaaten e Kollektivvisa aus, de sougenannte Schengen-Visa, an deen et erlaabt, an all Länner vun der Schengen-Zon kënnen ze reesen.
Visae sinn z'ënnerscheede vun enger Carte de séjour oder enger Carte de résident, déi et Auslänner erlaben, hire Wunnsëtz an engem anere Land ze hunn.
Zu Lëtzebuerg gouf d'Obligatioun fir Auslänner, e Visa unzefroen, fir an d'Land eran ze kommen, mam Gesetz vum 28. Oktober 1920 destiné à endiguer l'affluence exagérée d'étrangers sur le territoire du Grand-Duché eng éischt Kéier agefouert. Dat Gesetz gouf 2008 ofgeschaaft an duerch en neit ersat, dat zanterhier schonn e puermol ugepasst gouf.
Carignan (Ardennes)
Carignan ass eng franséisch Gemeng an den Ardennen an der Regioun Grand Est.
CSI
D'Ofkierzung CSI bezeechent:
Carignan (Ardennes)
D'Awunner heeschen Yvoisiens. Dat kënnt dohier, well d'Uertschaft bis 1662 Ivoix (och nach Yvoy, Ivoy oder Yvois) geheescht huet.
Geographie
Carignan läit op enger Héicht vu ronn 165 m am Dall vun der Kuer an der Aunois. Déi ganz Géigend ëm Carignan ass vun der Landwirtschaft markéiert, an zimmlech flaach. Déi héchst Kopp ass de Mont Tilleul mat enger Héicht vun 293 Meter.
Antiquitéit
D'Stad gëtt am 4. Joerhonnert ënner dem Numm Epoisso ernimmt, ëm 540 als Evosio, fir am 17. Joerhonnert Ivoix ze ginn.
Den Numm Eposio oder Epoisso, vu kelteschen Originnen (Epo = Päerd), weist drop hin, datt d'Plaz scho virun der Réimerzäit besidelt war. Ënnert de Réimer war Carignan als Epoisso Vicus bekannt an ass och eng Etapp um Kiem dee vu Reims op Tréier gelaf ass.
Mëttelalter
D'Stad ass Chef-lieu vum Pagus Eponensis / Evodiensis a gouf am 4. Joerhonnert vum Äerzbëschof Maximäin vun Tréier an am Joer 385 oder 386 vum Martin vun Tours besicht. Am 6. Joerhonnert, trëfft sech de Grégoire vun Tours zu Ivoix (Eposium Castrum) mam Hellege Wulfilaich. D'Stad hat an der Merowengerzäit och e Mënzatelier.
D'Grofschaft Ivoix schéngt aus dem Pagus ervirgaangen ze sinn a gëtt am 10. Joerhonnert ernimmt.
Am 11. Joerhonnert war Ivoix en Deel vun der Grofschaft Chiny, déi hirersäits warscheinlech aus der Grofschaft Ivoix entstanen ass. Et ass déi wichtegst Stad an eng Probstei Ivoix huet d'Stad a verschidden Dierfer ronderëm abegraff. 1340 huet de Jang de Blannen, Grof vu Lëtzebuerg, d'Stad an hier Probstei kaaft. Nodeems Lëtzebuerg 1354 en Herzogtum gi war, huet de Wenzel I. vu Lëtzebuerg 1364 och nach d'Grofschaft Chiny derbäi kaaft, ier se méi spéit ënner d'Herrschaft vun de Grofe vu Burgund koum.
Neizäit
Nodeem d'Burgunder näischt méi am Norden ze soen haten, gouf d'Probstei Ivoix gouf dunn en integralen Deel vun de Spueneschen Nidderlanden an Ivoix war eng vun de wichtegste Festungen an der Géigend. No der Belagerung vun 1542 an 1552 ass Ivoix u Frankräich gefall, koum 1559 duerch den Traité vu Cateau-Cambrésis awer nees u Spuenien zeréck.
D'Festung gouf doropshi geschleeft a méi spéit, héchstwarscheinlech am Ufank vum 17. Joerhonnert, nees opgebaut. Nodeems d'Stad nees zwou Kéieren (1637 an 1639) vun de franséischen Truppen ënnert dem Maréchal de Châtillon belagert gouf, ass se wärend dem Drëssegjärege Krich (1618-1648) op Uerder vum Richelieu praktesch dem Buedem gläich gemaach ginn a se blouf fir eng laang Zäit quasi verlooss.
Duerch den Traité vun de Pyrenäe gouf et de 7. November 1659 u Frankräich ugeschloss. 1662 gouf den Territoire deen haut ongeféier dem Kanton Carignan entsprécht en Duché-Pairie mat dem Numm Duché de Carignan. Dat war eng Faveur déi de Louis XIV. dem Eugène-Maurice vu Savoie-Carignan, Grof vu Soissons a Bouf vum Thomas Prënz vu Carignan gemaach hat. D'Famill Savoie huet d'Herzogtum bis 1751 behalen an dunn dem Louis Jean Marie de Bourbon, Herzog vu Penthièvre, verkaaft. Seng Duechter huet d'Herzogtum als Dott kritt wéi se de Philippe vun Orléans bestuet huet. Dee war de leschte Besëtzer vum Herzogtum.
Éischten an Zweete Weltkrich
Am Éischte Weltkrich war d'Uertschaft mat engem bloen A dovu komm, awer am Zweete war se zu 90% zerstéiert ginn. Dëst koum doduerch, well s'op der Linn louch op där d'Wehrmacht den Duerchbroch op Sedan maache wollt. Vum 15. bis den 18. Mee gouf déi lescht Festung vun der Maginotlinn am Secteur Montmédy, de Fort de Villy-La Ferté massiv bombardéiert, a Carignan dat nëmmen e puer Kilometer dovun ewech läit, huet es mat laanscht d'Rëpper kritt.
Stroossen- a Schinneverkéier
D'Gemeng ass iwwert d'D8043, déi laanscht d'Kuer leeft, u Sedan a Montmédy ugeschloss a iwwert d'D19 u Mouzon an op der aner Säit u Florenville an der Belsch.
Carignan ass un d'Eisebunnsnetz ugeschloss iwwert d'Eisebunnsstreck Lille-Diddenuewen
Trivia
An der Stad Lëtzebuerg erënneren direkt zwou Stroossen un déi fréier lëtzebuergesch Territoiren: eng Kéier d'Rue d'Ivoix an eng Kéier d'Rue de Carignan, allebéid am Quartier Bouneweg-Süd.
Sauerbréck zu Gilsdref
D'Sauerbréck zu Gilsdref ass eng Bréck iwwer d'Sauer déi den Zentrum vu Gilsdref mat der Nationale 17 verbënnt. Iwwer d'Bréck féiert den CR356.
Et ass eng Boubréck déi am arméierte Bëtong gebaut ass, a mat Permangen aus dem Sauerdall agekleet ass. Se huet dräi Béi an ass ronn 90 Meter laang.
Um rietse Bréckepilier ass eng Plack ubruecht déi den Héichwasserstand vum 12. Januar 1993 uweist.
Sinfonietta
Sinfonietta ass e lëtzebuergesche Museksensembel. E gouf 1999 gegrënnt, a steet ënner der Leedung vum Marcel Wengler.
D'Sinfonietta bréngt virun allem lëtzebuergesch zäitgenëssesch Kompositiounen an der Uropféierung op d'Bün, z. B. Gedichter vun der Anise Koltz vun 1959 an der Vertounung vum Komponist Pierre Even, fir eng Sopran-Stëmm an Orchester (Mondorf, 2007).
Virun allem konzentréiert d'Sinfonietta sech op d'Uropféierung vun de Wierker vun den Gewënner vum lëtzebuergesche "Kompositionswettbewerb für Neue Musik", dee vun der lëtzebuergescher Sektioun LGNM "Luxemburg Music Center" all Joer organiséiert an international ausgeschriwwe gëtt.
Messier 91
De Messier 91 (och NGC 4548 genannt) ass eng +10,10 mag hell Balkespiralgalaxis mat enger Ausdeenung vu 5.2' × 4.2' am Stärebild Coma Berenices.
Koordinaten (Equinoxe J2000.0)
Dimitris Christofias
Den Dimitris Christofias (griichesch: Δημήτρης Χριστόφιας; de Virnumm gëtt och alt mat Demetris transkribéiert), gebuer den 29. August 1946 zu Dhikomo, am Distikt Kyrenia, haut an Nord-Zypern, a gestuerwen den 21. Juni 2019, war en zypriotesche Politiker. Hie war vum 28. Februar 2008 bis de 27. Februar 2013 Staatspresident vun der Republik Zypern.
Hie war zanter 1989 Generalsekretär vun der zypriotescher Kommunistescher Partei (AKEL). Hie gouf 24. Februar 2008 mat 53,36 % vun de Stëmmen am 2. Tour zum President vun Zypern gewielt. Virdru war e Parlamentspresident.
Sambre
D'Sambre ass e franséisch-belsche Floss dee seng Quell am Bësch mam Numm La Haie Equiverlesse um Territoire vun der Gemeng Fontenelle, no bei Nouvion-en-Thiérache, um Platto vu Saint-Quentin huet, an no 194 km zu Namouer an d'Meuse leeft. Se huet en Anzuchsgebitt vu 1.703 dovun 1.250 a Frankräich. Op hirem Laf leeft se duerch 46 Gemengen. Hire mëttleren Debit läit bei 12 /s, den niddregste bei 2,5 an den héchste bei 46,5.
Canton de Toulouse-15
De Canton de Toulouse-15 ass eng fréier franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.
Sambre
Am Ufank vun hirem Laf bis op La Fontaine des Pauvres heescht se Ruisseau de France. Se leeft vun der Quell aus, am Ufank no Westen, bis se op de Scheetbaseng vum Kanal Sambre-Oise stéisst. Do dréint de Norden a leeft paralell mat deem Kanal bis op Landrecies. Vun do un ass se kanaliséiert, am Ufank am Freycinet-Gabarit oder och Europäesch Gabarit-Klass 1 bis op Landelies, an duerno bis op Namouer am Gabarit fir Schëffer bis 1350 Tonnen Europäesch Gabarit-Klass 4.
Kanalisatioun
D'Sambre war den éischte Floss an der Belsch dee komplett kanaliséiert war. D'Aarbechte waren den 22. Oktober 1829 komplett ofgeschloss. D'Sambre gouf haaptsächlech kanaliséiert fir der industrieller Entwécklung, hirem Materialbedarf souwéi der Expeditioun vun hire Produktiounsgidder an hirem Dall Rechnung ze droen, an dofir de Schëffstransport mat méi grousse Schëffer z'erméiglechen. Charleroi war amgaang sech zur Haaptstad vum sougenannte Schwaarze Land z'entwéckelen. Trotzdeem war d'Sambre am Ufank vum 20. Joerhonnert eng Schëffstrooss mat villen Nodeeler, besonnesch wéinst den heefegen Iwwerschwemmungen, se huet vill drënner gelidde well d'Decisioune fir Ännerungen ëmmer an d'Längt gezu goufen.
Déi kanaliséiert Sambre huet hiren Ufank zu Landrecies wou s'Uschloss un de Sambre-Oise-Kanal huet, an zu Namouer huet se Uschloss un d'Haute-Meuse.
Zu Charleroi war den natierleche Laf vum Floss e Problem fir d'Schëfffaart. Dofir gouf 1829 eng Derivatioun ugeluecht an dat Stéck Kanal ass du südlech laanscht Charleroi gelaf. Dat natierlecht Bett blouf bis 1928 bestoen. Ënner der Impulsioun vum deemolge Buergermeeschter Joseph Tirou huet de Gemengerot decidéiert Charleroi ze moderniséieren. Domat goung e groussen Deel vum pittoresken Deel vu Charleroi verluer. Wann et och nach wäit dervun ewech ass fir dat aalt Bett nees hierzestellen z. B. den Deel wou haut de Boulevard Tirou driwwer leeft, sou huet d'Stad et mam Projet Phénix fäerdegbruecht fir d'Bevëlkerung rëm méi no bei d'Waasser ze bréngen, doduerch datt d'Quaië laanscht d'Sambre méi déif geluecht goufen, wat mat sech bruecht huet datt vill Leit lo do spadséiere ginn.
Waasseralimentatioun
An der Belsch ware just déi riets Nieweflëss intressant genuch fir e Reservoir ze fidderen. Do huet et sech séier erwisen dat déi meescht Flossdäller net genuch Späichercapicitéit ze bidden haten: knapps 7 mio. op der Thure, 10 mio op der Hante an iwwerhaapt keng op der Biesmelle. Du blouf nach just den Dall vun der Eau d'Heure, awer am intressantsten Deel vum Dall louchen Dierfer an d'Eisebunnsstreck Charleroi - Treignes (Linn 132) ass derduerch gelaf. Mat der Optioun fir d'Eisebunnsstreck ze verleeën, hätt kënnen e Reservoir vu 25 mio tëscht Silenrieux a Cerfontaine realiséiert ginn. An deem Sënn gouf de Projet vum Waassereservoir op der Eau d'Heure ulafe gelooss, deen zanter 1981 de Mindestwaasserstand op der Sambre an doriwwer eraus och dee vun der Meuse mathëlleft garantéieren.
Schleisen a Brécken
An de 60er Jore gouf d'Sambre deelweis an der Belsch normaliséiert, d.h. op d'Dimensioune vum 1.500 Tonne-Gabarit ausgebaut. Vun den Ufanks 22 Schleise sinn der nach 17 Rescht bliwwen. D'Normalisatioun gouf op deem Deel gemaach dee sech Basse-Sambre nennt, tëscht Landelies an Namouer. Déi fréier Schleise stinn ouni Numero an der Tabell.
Abtei vu Lachalade
D'Zisterzienserabtei vu Lachalade, och La Chalade, an der Meuse, gouf géint 1120 gegrënnt, an hat bis an d'15. Joerhonnert eng grouss Prosperitéit.
Mam Bau vun der Kierch gouf am 13. Joerhonnert ugefaangen, a si war géint 1340 fäerdeg.
D'Gebaier vum Klouschter selwer, vun deenen der nach zwee an engem ganz gudden Zoustand iwwereg sinn, goufe géint 1680 nei gebaut.
Geschichtleches
D'Patere vu La Chalade waren et, déi den industriellen Essor am Dall vun der Biesme weidergedriwwen hunn, mam Bau vun Zillebäckereien, Glasfabrécken, Schmelzen a Millen. Déi meescht vun dësen Installatioune si lues a lues am 19. Joerhonnert verschwonnen.
Am Joer 1785 hunn d'Pateren, déi nëmmen nach zu zéng waren, déi gréisst Partie vun de Gebaier un de Glasmécher Jean-Marie Bigault de Parfonrut verlount, a 1791 wéi d'Gidder vun der Kierch verkaaft goufen, huet hie se kaaft.
D'Tatsaach datt d'Abteikierch Parkierch gouf, huet se virum kompletten Zerfall gerett.
Vun 1851 un huet den Abbé Chaput mat der Restauratioun vun der Kierch ugefaangen. Hien huet drësseg Joer dru geschafft. Him ass och ze verdanken datt d'Rosace aus dem 15. Joerhonnert iwwer dem Westportal, bei der Demolitioun vun der Abtei Saint-Vanne zu Verdun nach gerett gouf.
An den zwéi Weltkricher hat d'Kierch staark gelidden, a gouf an de leschte Joren intensiv restauréiert.
D'Kierch
D'Kierch ass am gotesche Stil gebaut an huet eng Längt vu 50 Meter. D'Laangschëff huet eng Breet vun 12 Meter. D'Queeschschëff ass 34 Meter laang a 6 Meter breet.
Chronologie
Tëscht den zwéi Weltkricher gëtt d'Kierch erëm restauréiert.
Tour de France 2006/6. Etapp
Déi '''6. Etapp vum Tour de France 2006''' vu Lisieux op Vitré gouf de 7. Juli 2006 gefuer. Se war 189 km laang.
Egypten
D'Arabesch Republik vun Egypten, op Arabesch مصر, läit an Nordostafrika. D'Sinai-Hallefinsel, déi zu Egypte gehéiert, gëtt am Allgemenge schonn zu Asie gezielt. D'Land grenzt un d'Mëttelmier, d'Rout Mier (Golf vun Aqaba), de Gaza-Sträifen, Israel, Libyen an de Sudan. D'Landfläch vun Egypten besteet am wesentlechen aus der Stroumoas vum Nil souwéi der Libescher Wüst am Westen a Süden, an am Osten aus der arabescher Wüst. Egypte gëtt zu de Maschrek-Staate gezielt.
Geographie
De landschaftleche Charakter vun Egypten ass geprägt vum Géigesaz tëscht de Wüstegebidder an dem dicht bewunnten a bewässerte Land ronderëm den Nil. Dës Landfläch mécht zirka 5 % vum Territoire aus.
Am Weste vun Egypte läit d'Libesch Wüst, déi ronn zwee Drëttel vun der Staatsfläch anhëlt. Am Norde vun dëser Wüst läit den zimmlech niddreg geglidderte Libesche Plateau, deen an Egypten bis zu 241 m héich gëtt. Südëstlech vun dësem Gebitt fält den Terrain an op knapps 134 m ënner dem Mieresspigel erof, am Südwesten hieft e sech bis op 1.098 m héich erop. Am Oste vun Egypten, wou d'Arabesch Wüst läit, ginn d'Bierger bis zu 2.184 m héich. Den héchste Bierg vum Land ass de Gabal Katrîna (Katharinebierg) an de Gabal at- Bierger mat 2.637 m. Dës Bierger sinn op der Sinai-Hallefinsel am Nordoste vum Land a sinn duerch de Suezkanal vum afrikanesche Festland getrennt. De Mëtteldeel vum Land ass am Duerchschnëtt ëm déi 500 m héich.
Tëscht d'Wüsten duerch fléisst den Nil, deem säi Quellfloss, Kagera, am Biergland vu Burundi läit. Den Nil leeft op ronn 1.550 km an Egypte vu Süden no Norden, ier en, nodeem en duerch d'Nildelta, wat 24.000 km² grouss ass, an d'Mëttelmier fléisst. Ronn 100 km südwestlech vu Kairo läit de Fayyum Baseng, deen 1.827 km² grouss ass, an eng baseng-aarteg Oaselandschaft ass, an där hirem Norddeel den 230 km² grousse Qarun-Séi läit.
D'Küste leien am Norden zum Mëttelmier, am Osten zum Roude Mier, a sinn duerch de Suezkanal matenee verbonnen.
Klima
Am Nildelta an op der Mëttelmierküst herrscht e mediterrant Klima, am Wanter ginn d'Temperaturen erof, an et reent. De Rescht vum Land läit ënner dem Wüsteklima: Waarm an dréchen am Summer, mëll am Wanter, ouni wierklech ernimmenswäerten Néierschlag a mat laangen Drécheperioden.
Geschicht
Speziell d'Andeelung vun de geschichtleche Perioden an der virchrëschtlecher Zäit geet op de Manetho zeréck, deen d'Herrscherlëschte vum alen Egypten bis zum leschte Pharao an 30 Dynastien agedeelt hat.
Kuckt dozou och den Haaptartikel: Geschicht vum Alen Egypten
Politik
Egypten ass zanter dem 18. Juni 1953 eng Republik. De Staatschef war zanter dem 14. Oktober 1981 de Muhammad Husni Mubarak, dee gläichzäiteg och de Leader vun der Nationaldemokratescher Partei war. All sechs Joer koum et zu engem Referendum iwwer d'Wal vun engem Presidentschaftskandidat, dee vum Parlament virgeschloe gouf. Laut enger Ukënnegung vum Mubarak vum 26. Februar 2005 sollten doraus awer an Zukunft fräi Wale mat méi Kandidate ginn.
Déi lescht Walen (2000) fir déi 454 Sëtz vum "Rot vum Vollek" (10 Sëtz gi vum President verginn) huet d'NDP mat 86 % gewonnen, duerno koumen d'Onofhängeg (dorënner Kandidate vun der Moslembrudderschaft) mat 8 %, d'Nei Wafd-Partei (NWP) mat 2 %, d'Nationalprogressiv Gewerkschaftsvereenegung Al-Tagammu‘ (NPUG) mat 1 % an d'Nasseristesch Partei souwéi d'Liberal Partei mat manner wéi 1 %.
Inspiréiert vun der Revolutioun an Tunesien am Dezember a Januar 2011, koum et vum dem 25. Januar 2011 un, zu Kairo zu Volleksversammlungen, déi d'Demissioun vum President Mubarak an demokratesch Reforme gefuerdert hunn. Den 11. Februar 2011 huet de Muhammad Husni Mubarak dem politeschen Drock noginn, demissionéiert an ass a Saudiarabien geflücht.
Administrativ Ënnerdeelungen
Egypten ass a 26 Gouvernorater (arabesch محافظات muhāfazāt, Singular محافظة muhāfaza) ënnerdeelt:
Opgepasst: Bei zwou Transkriptiounsméiglechkeete, getrennt duerch e Komma, stellt déi éischt déi héicharabesch Variant duer, déi zweet d'Egyptesch-arabesch Variant.
Ekonomie
D'Ekonomie vun Egypte gëtt och haut nach duerch d'Landwirtschaft geprägt, déi sech haaptsächlech op de Regioune laanscht den Nil, am Nildelta an an eenzelen Oasen ass. Dobäi huet sech de landwirtschaftlechen Ubau vun enger Subsistenz- zu enger Exportorientéierung gewandelt, soudatt relativ betruecht manner landestypesch Nahrungsmëttel wéi Hirse, Saubounen a Kabes ugebaut ginn. Zirka 17 % vum Bruttoinlandsprodukt kommen aus der Landwirtschaft (Stand: 2000). Trotzdeem ass Egypten net fäeg, seng Bevëlkerung, déi staark am Wuessen ass, z'ernieren, soudatt vill Liewensmëttel importéiert musse ginn - am Joer 1980 goufen iwwer 5 Mio. Tonne Weess aus dem Ausland agefouert respektiv dräimol sou vill wéi an Egypten selwer ugebaut gouf. D'Liewensmëttelaféierung mécht ee Véirel vum Gesamtimport aus, wat zirka 3 Mrd. US-Dollar entsprécht. Ausserdeem existéiert en enormt Mëssverhältnis tëscht Im- an Export, wat zu enger enormer Auslandsverscholdung gefouert huet. Dëse Problem wäert sech och sou séier net léise loossen, well den Terrain an Egypten, bis op déi Deeler déi scho benotzt ginn, net fir Landwirtschaft gëeegent ass, well de Buedem immens arid ass, an et kaum Waasserquelle fir eng kënschtlech Bewässerung gëtt. E weideren negative Punkt fir de Liewensmëttelubau an Egypten ass de Bau vum Assuan-Staudamm; hien huet dofir gesuergt, datt d'Iwwerschwemmung vum Nil bal net méi existéiertert an domat d'Ubaufläch méi kleng a méi onfruchtbar gi sinn. Zurzäit ginn awer am Kader vum Toshka-Projet Deeler vun der egyptescher Wüst westlech vum Nil fir d'Landwirtschaft notzbar gemaach.
Déi wichtegst Exporter vun Egypten si Pëtrol, Kotténg an Aluminium, déi wichtegst Importer si Liewensmëttel, cheemesch Produkter, Metaller a Maschinnen.
Tourismus
E weidere wichtegen Ekonomiesecteur ass den Tourismus, deen no den Terroruschléi op touristesch Ziler an den 90er Joren awer zäitweis staark huet missen abéissen (Luxor 1997, Sinai 2004 an 2005 an 2006 zu Dahab).
D'Touristenhéichbuerg ass ouni Zweiwel Hurghada um Roude Mier. D'modern Touristenuertschaft Sharm El-Sheikh op der Südspëtzt vun der Sinai-Hallefinsel ass besonnesch bei Frënn vum Dauchsport immens beléift, an de leschte Jore koumen awer och ëmmer méi Ënnerwaasser-Sportler op Dahab, wat nërdlech dovu läit. Duerch den Dauch-Tourismus, deen ëmmer méi an d'Luucht geet, ginn och Plaze südlech vun Hurghada, laanscht d'westlech Küst vum Roude Mier, erschloss. Dozou zielen al-Qusair, Marsa Alam, an Zabargad kuerz virun der sudaneesescher Grenz.
Allerdéngs ass den Touristestuerm op Sharm El-Sheikh an d'Sinai-Hallefinsel zanter den Uschléi am Oktober 2004 a Juli 2005 staark zeréckgaangen. Zu Dahab koumen de 24. Abrëll 2006 bei dräi Explosiounen 23 Mënschen ëm d'Liewen, dorënner vill Touristen.
Staatsbudget fir Gesondheet, Bildung a Verdeedegung
Tëscht 1992 an 2000 louch den Undeel vum Staatsbudget fir
Demographie
D'Bevëlkerung vun Egypten wunnt primär am Nildall, am Nildelta, beim Suezkanal an um Roude Mier. An de westlechen Oase Fayyum, Dachla, Farafra, Siwa a Charga liewen nëmme wéineg Mënschen.
Kuckt och: Lëscht vun de Stied an Egypten
Ethnien
D'Majoritéit vun der egyptescher Bevëlkerung sinn Araber. Doriwwer eraus liewen am Süde vun Egypten d'Nubier. An der Libescher Wüst hu fréier Berberstämm gewunnt, vun deenen haut awer nëmmen nach e puer an der Oas Siwa eng Berbersprooch schwätzen, an de Wüsten ëstlech vum Nil liewen arabesch- a Bedscha-sproocheg Nomaden.
Reliounen
Egypten ass laut senger Constitutioun en islamesche Staat an den Islam ass d'Staatsrelioun, d'Scharia ass d'Haaptquell vun der Gesetzgebung. Nieft der sunittescher Majoritéit fënnt een zu Kairo an Alexandria, awer och a Mëttel- an Ueweregypten, Chrëschten, virun allem Kopten, déi net selen an Dierfer mat chrëschtlecher Majoritéit liewen. Eng amtlech Zielung vun de Chrëschte gouf bewosst net duerchgefouert, opschonn d'Relioun an de Pass muss agedroë ginn. 85-90 % vun den Egypter si Moslems (meeschtens Sunitten), 7-13 % si koptesch Chrëschten (meeschtens orientalesch-orthodox, e klengen Deel och koptesch-kathoulesch), de Rescht verdeelt sech op griichesch-kathoulesch a protestantesch Chrëschte souwéi Judden.
Besonnesch an Ueweregypten sinn déi als chrëschtlech Minoritéit dacks benodeelegt Kopten Zil vun Terror a Schutzgelderpressunge vu radikale Moslems ginn, heefeg mam Wësse vun de lokalen Autoritéiten. Moslems, déi zum Chrëschtentum iwwertrieden, musse mat staatlechen Zwangsmoossname rechnen. Nei koptesch Kierchen däerfen net gebaut ginn, och kleng Reparature brauchen e Presidialdekret. D'Kopte beusproche fir sech, déi direkt Nofollger vun der alegyptescher Bevëlkerung vun der Pharaonenzäit ze sinn. Aus hirem Numm ass dat griichescht Wuert aigiptios ginn, wat am Lëtzebuergeschen Egypten gouf.
Engersäit ass d'Ausleeung vum Islam an Egypten immens modern a fortschrëttlech, besonnesch duerch d'al-Azhar-Universitéit. Anerersäits ass Egypten zanter Joerzéngten (nieft Saudiarabien) och en Zentrum vum islamesche Fundamentalismus. Sou ass d'Moslembrudderschaft hei aktiv an am Osama bin Laden senger Terrorgrupp al-Qaida ware schonn zu Zäite vum 11. September 2001 immens vill Egypter a Féierungspositiounen. Deels sti si bis haut mat un der Spëtzt. Datt si hir heemesch Wuerzele gekappt hunn, ass net warscheinlech. D'islamistesch-fundamentalistesch Zeen gesäit de Kampf géint Westler, wéi z. B. zu Dahab (Sinai) am Abrëll 2006, als Bestanddeel vun engem gerechte Kampf géint en ongerechte System, e gottlose Staat an eng westlech-jiddesch Verschwörung géint den Islam un.
Sproochen
Et gëtt majoritär Egyptesch-Arabesch geschwat, en neiarabeschen Dialekt. Schrëftsprooch ass awer zanter der Eruewerung am 7. Joerhonner d'Héicharabesch, nëmmen an der Koptescher Kierch gëtt als Liturgiesprooch nach Koptesch benotzt, dat an enger Schrëft, déi vum Griicheschen ofgeleet ass, geschriwwe gëtt.
An der Oas Siwa gëtt nach eng Berbersprooch geschwat, dat sougenannte Siwi. Am Süden an an der Oas Charga schwätze vill Mënschen Nubesch. Am Südoste gëtt et och Leit déi Bedscha schwätzen.
Bevëlkerungsentwécklung
D'Bevëlkerung vun Egypten wiisst immens séier, a stellt d'Land, wat schonn nëmmen op senge fruuchtbaren Deeler bewunnt ass, viru grouss Problemer. Ëm 1800 hat d'Land nëmmen eng ronn 2,5 Milliounen Awunner. Am Joer 1900 huet d'Bevëlkerung d'12,5 Milliounen Awunner erreecht, 2000 waren et scho bal 68 Milliounen. An der Vergaangenheet, zirka zu der Zäit vun de Pharaonen, hat d'Land tëscht 4 bis maximal 12 Milliounen Awunner - eng Bevëlkerungszuel déi wuel och an der Spéitantiquitéit erreecht gouf.
Kultur
An der Tounkonscht hu sech d'al Egypter vun zirka 3000 v. Chr. u bewisen, mat enger grousser Auswiel vu Museksinstrumenter: Harfen, Lauten, Leieren, Flûten, Hautbois, Päifen, Tamburinen, Trommelen etc., déi een op de ville Wandfreske gesäit; weider Kenntnisser liwwert d'Archeologie.
No de Ptolemäer an de Réimer huet d'egyptesch Musek Aflëss aus dem byzantinesche, perseschen a - virun allem - arabesche Raum integréiert. An Egypten hu virun allem d'Traditioune vun de Beduinen, Saiyidis an Nubier d'egyptesch Volleksmusek beaflosst.
Déi haiteg egyptesch Musek gëtt an zwou Gruppen ënnerscheet:
Canton de Tournefeuille
De Canton de Tournefeuille ass eng franséisch administrativ Andeelung am Arrondissement Toulouse, am Departement Haute-Garonne an der Regioun Occitanie.
Panhard
Panhard war eng franséisch Autosmark.
Déi éischt Panhard Ween goufen 1890 zu Paräis an der avenue d'Ivry ënner dem Numm Panhard & Levassor gebaut. Déi Gefierer haten en Zentralmotor vun der Daimler-Motorengesellschaft.
Grand Prix Pino Cerami
De Grand Prix Pino Cerami ass eng Vëloscourse vun engem Dag, déi an der Belsch gefuer gëtt. D'Course gouf nom bekannte Vëlossportler Pino Cerami genannt.
Déi éischt Oplo vun der Course war den 9. Abrëll 1964.
1993 gouf d'Course net organiséiert well déi finanziell Mëttele gefeelt haten.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft..
Gyula Horn
De Gyula Horn, gebuer de 5. Juli 1932 zu Budapest an och do den 19. Juni 2013 gestuerwen, war en ungaresche Politiker.
Hie war 1989/1990 Ausseminister a vun 1994 bis 1998 Ministerpresident vun Ungarn. Hie gouf international bekannt, duerch seng Kontributioun um Ofbau vum Eisene Rideau.